als_Latn dik_Latn sag_Latn
Shqiptarët e Malit të Zi s’e realizuan ëndrrën 05 June
Skuadra shqiptare Otrant Olimpik nga Ulqini, nuk e realizuan ëndrrën e tyre, që të inkuadrohen në elitën e futbollit malazez. Ata përkundët fitores (në Ulqin) në ndeshjen e parë të barazhit me rezultat 1:0 ndaj Rudarit nga Plevla, në sfidën e kthimit nuk e ruajtën këtë epërsi, duke pësuar humbja me 3:0. Rudari para shikuesve të vet u dëshmua më i mirë dhe arriti ta ruajë statusin në elitë, kurse skuadra shqiptare me gjithë orvatjet e saja nuk e realizoi ëndrrën e saj, por mbi të gjitha duhet të jenë krenar që bënë të lumtur tifozët e saj me rezultatet gjatë kampionatit. “Gjasat qe Otranti të hynte në ligën e parë të në duel me ekipin më me shumë tituj në Malin e Zi realisht ishin të vogla. Pa dashur të mohojmë vlerat e padiskutueshme të ekipit nga Plevla më ndeshjen e parë referimi tregoi se në cilin kah ishte nisur kjo përballje. Realisht kundërshtari ishte më i mirë dhe nuk kishte nevojë për ndihmë. Me këtë duel përfundoi sezoni më i suksesshëm në historinë e klubit nga Ulqini. Faleminderit djema për kënaqësinë që na dhuruat këtë gjatë këtij viti. Vetëmohimi dhe sakrifica juaj ka vlerë të madhe sidomos në mesazhin që keni përcjellë në brezat e rinj të cilët sportin e futbollit tash e tutje do ta mësojnë edhe për hir të juaj. Ju për ta por edhe për neve jeni kampion”, shkruan në faqen e Ulqinit-Online. Ndryshe skuadra e Otrant Olimpik, drejtohet nga trajneri Xhemal Kaplanbegu. Sipas asaj që shkruan futbollistët e skuadrës së Otrant Olimpik edhe pse nuk u kualifikuan në elitën e futbollit malazez këta do të marrin shpërblimin prej 10 mijë euro. Njëri nga donatorët e klubit Pavle Pepgjonoviq, ka thënë- “Preminë e paralajmëruar prej 10 mijë eurosh e keni merituar. Ju jeni kampionët tanë.”
als_Latn als_Latn